
РАБОТНА КАРТА ПО ВЪТРЕШНИТЕ ПРАВИЛА ЗА УПРАВЛЕНИЕ НА ЦИКЪЛА НА ОБЩЕСТВЕНИТЕ ПОРЪЧКИ

ФИНАНСОВО-СЧЕТОВОДНО ЗВЕНО

Основна роля: финансова информация и проверка на бюджетната обезпеченост, финансовите условия, счетоводната приложимост и плащането.
1. Роля и действия по членове
· чл. 16 – Предоставя данни за плащания и финансов ресурс; проверява източника на финансиране и съответствието с бюджет/проект/план-сметка/договор; участва при прогнозната стойност; проверява плащания, аванси, гаранции и неустойки; извършва счетоводни записвания и плащания; участва в двойния подпис.
· чл. 24, чл. 27 и чл. 31 – Участва в годишното планиране; предоставя финансова информация; при промяна на план-графика проверява източника и актуалния статус на финансирането.
· чл. 37–43 – Съгласува докладни по финансовата част и извършва финансова проверка при насочване.
· чл. 57 и чл. 62 – Преди подготовка/откриване проверява финансовия ресурс, източника, прогнозната стойност, плащанията, гаранциите, неустойките и финансовите клаузи.
· чл. 67 – Участва при преценка на възлагания под праговете, когато е необходима финансова преценка.
· чл. 73 – При обжалване предоставя документи и справки в рамките на компетентността си.
· чл. 78 – Финансовата проверка остава отделна компетентност и не се замества от специалния контрол.
· чл. 82–83 – При несъответствия по изпълнение участва в последващата преценка; преди плащане проверява финансовите предпоставки и извършва плащането по установения ред.
· чл. 84 и чл. 86 – Съхранява финансовата част от досието и отговаря за създаване, съхраняване и предаване на документите от своята компетентност.
· чл. 89 – Участва в периодичния преглед на прилагането на правилата.

2. Срокове и критични моменти
· Годишно планиране – Предоставя информация и участва в сроковете, определени със заповедта по чл. 24, така че план-графикът да бъде публикуван до 30 ноември.
· Преди откриване – Финансовото обезпечаване и източникът се изясняват преди документите да се представят за откриване на възлагане – чл. 62.
· Преди плащане – Плащането се извършва след приемане, финансова проверка и предварителен контрол, когато е приложим – чл. 83.
· Обжалване – Предоставя необходимите документи и информация в срока на конкретното производство – чл. 73.
· Архив – След приключване на изпълнението и плащането документите се предават за съхранение по вътрешния ред – чл. 86.

3. Граници на компетентността / важни ограничения
Не замества заявителя при определяне на потребността, техническата спецификация, количествата и приемането на изпълнението – чл. 16, ал. 3.

4. Практическо правило
Действията се извършват в рамките на функционалната компетентност и се документират така, че да е налице проследима контролна следа. Когато в правилата няма фиксиран календарен срок, се прилага конкретният срок по ЗОП/ППЗОП, заповедта на Ректора, проектния документ или друг относим вътрешен акт.

Забележка: Работната карта има помощен характер и не заменя Вътрешните правила, ЗОП, ППЗОП и другите приложими вътрешни актове.
Работна карта – функции и срокове по УЦОП

